2. ΝΟΜΟΘΕΤ. ΔΙΑΤΑΓΜΑ της 13/15 Οκτ. 1922 Περί συστάσεως προσωρινού ειδικού δικαστικού αρχείου Μ. Ασίας εν των Υπουργείω της Δικαιοσύνης. Άρθρ.1.-Συνιστάται παρά τω Υπουργείω της Δικαιοσύνης ειδικόν δικαστικόν αρχείον Μικράς Ασίας, περιλαμβάνον τα εκ Σμύρνης μετακομισθέντα αρχεία πάντων των δικαστικών γραφείων και της διευθύνσεως της δικαιοσύνης της τέως ελληνικής διοικήσεως Σμύρνης. Εις το ειδικόν δικαστικόν τούτο αρχείον, ταξινομούμενον, θέλει εγκατασταθή και το δικαστικόν προξενικόν αρχείον Σμύρνης. Άρθρ.2.-Διευθυντής του ειδικού δικαστικού τούτου αρχείου ορίζεται δια πράξεως του υπουργού της Δικαιοσύνης εις εκ των γραμματέων πολυμελών δικαστηρίων ή εισαγγελιών, ή ειρηνοδικείων, των παρά τη τέως ελληνική διοικήσει Σμύρνης υπηρετησάντων, εις ον, εφ' όσον είναι τοποθετημένος εν δικαστική θέσει εν Αθήναις, χορηγείται ημερησία αποζημίωσις δραχμών δέκα. Εις το αυτό γραφείον διορίζονται υπό του υπουργού της Δικαιοσύνης δύο το πολύ έκτακτοι υπάλληλοι, κατά προτίμησιν εκ των υπηρετησάντων εις τα δικαστικά γραφεία της ελληνικής διοικήσεως Σμύρνης υπογραμματέων ή ερμηνέων, έχοντες βαθμόν και μισθόν υπογραμματέως εφετών, και λαμβάνοντες πλην του μισθού ημερησίαν αποζημίωσιν δραχμών πέντε. Οι υπογραμματείς ούτοι αναπληρούσι, κατά σειράν αρχαιότητος, τον διευθύνοντα γραμματέα, απόντα ή κωλυόμενον. Σελ. 72 Άρθρ.3.-Εκ του δικαστικού τούτου αρχείου θα δύναται οι ενδιαφερόμενοι πολίται να λαμβάνωσι, τη αιτήσει των, παρ' αυτών κατατεθειμένα δικαιόγραφα, επίσης δε αντίγραφα παντός δικογράφου, ως και συμβολαίων του προξενικού συμβολαιογραφείου Σμύρνης, και πιστοποιητικά περί πάσης ενεργείας των παρά τη ελληνική διοικήσει Σμύρνης δικαστικών αρχών, ως και πάσης φύσεως πιστοποιητικού αναγόμενα εις την διοικητικήν αρμοδιότητα της διευθύνσεως της δικαιοσύνης Σμύρνης. Άρθρ.4.-Δια την εις τους δικαιούχους απόδοσιν παρά του εν λόγω αρχείου δικαστικών παρακαταθηκών ή εγγυήσεων κατατεθειμένων εις Τράπεζας ή δημόσια ταμεία επ' ονόματι διαδίκων ή της διευθύνσεως της δικαιοσύνης ή άλλων δικαστικών αρχών, απαιτείται προηγουμένη έγκρισις του εισαγγελέως των εν Αθήναις εφετών, μετά γνωμοδότησιν του ενεργήσαντος εφ' εκάστης υποθέσεως ή εν ανάγκη και άλλου εκ των παρά τη ελληνική διοικήσει Σμύρνης υπηρετησάντων δικαστικών λειτουργών. Πάσα άλλη κατάθεσις γενομένη εις το λειτουργήσαν ειδικόν λογιστήριον της ελληνικής διοικήσεως Σμύρνης, θέλει κατατεθή εντός δέκα ημερών υπό των υποχρέων εις το Ταμείον Παρακαταθηκών και Δανείων, εκδιδομένου ιδιαιτέρου γραμματίου δια το ποσόν εκάστης υποθέσεως, όπερ γραμμάτιον επισυναφθήσεται εις την οικείαν δικογραφίαν. Η δ' απόφασις και των παρακαταθηκών τούτων γενήσεται κατά τα εν τη προηγουμένη παραγράφω του άρθρου τούτου οριζόμενα. Άρθρ.5.-Η λειτουργία του αρχείου τούτου θα διαρκέση επί τρίμηνον, δυνάμενον να παραταθή δια Β.Δ/τος εάν ήθελεν υπάρξει ανάγκη. Δια Β.Δ/τος κανονισθήσεται πάσα αναγκαία λεπτομέρεια προς εφαρμογήν του παρόντος διατάγματος, ου η ισχύς άρχεται από της δημοσιεύσεώς του εις την Εφημερίδα της Κυβερνήσεως. Το ανωτέρω αρχείον συνεχωνεύθη δια του άρθρ. 1 του ν. 3087/1924 (κατωτ. αρ. 3) προς τον γενικόν αρχείον του υπ. Δικαιοσύνης. Βλ. και άρθρ. 1 Ν. 237/1943 (6.Αα.37). 6.Α.ζ.2 Αρχείο 